ചെല്സിക്ക് മുന്നില് പിടിച്ചു നില്ക്കാന് പെപിനും സിറ്റിക്കും ആകുമൊ!? ഇംഗ്ലീഷ് പ്രീമിയര് ലീഗില് ഇന്ന് വമ്ബന് മത്സരമാണ്. സ്റ്റാംഫോബ്രിഡ്ജില് നടക്കുന്ന പോരാട്ടത്തില് ചെല്സിയും മാഞ്ചസ്റ്റര് സിറ്റിയും ആണ് നേര്ക്കുനേര് വരുന്നത്. സീസണ് ഗംഭീരമായി തുടങ്ങിയ ഹോം ടീമായ ചെല്സിക്ക് തന്നെയാകും ഇന്ന് മുന്തൂക്കം. കളിച്ച അഞ്ചു മത്സരങ്ങളില് നാലും വിജയിച്ച ചെല്സി ഇപ്പോള് ലീഗില് ഒന്നാമത് നില്ക്കുകയാണ്. അഞ്ചു മത്സരങ്ങളില് ആകെ ഒരു ഗോളാണ് ചെല്സി വഴങ്ങിയത്. ഇന്നും ഒരു ക്ലീന് ഷീറ്റ് തന്നെയാകും ടുഷല് ലക്ഷ്യം ഇടുക. അദ്ദേഹത്തിന്റെ പ്രധാന ഗോള് കീപ്പര് മെന്ഡി ഇന്ന് രണ്ട് മത്സരങ്ങളുടെ ഇടവേളക്ക് ശേഷം ടീമില് തിരികെയെത്തും. എന്നാല് പരിക്കേറ്റ മൗണ്ട്, പുലിസിക് എന്നിവര് ഇന്ന് ചെല്സിക്ക് ഒപ്പം ഉണ്ടാകില്ല. മറുവശത്തുള്ള മാഞ്ചസ്റ്റര് സിറ്റിക്ക് സീസണ് അത്ര മികച്ച തുടക്കമല്ല നല്കിയത്. ലീഗില് ഇതിനകം തന്നെ ഒരു പരാജയവും ഒരു സമനിലയും സിറ്റിയുടെ പോയിന്റ് നഷ്ടപ്പെടുത്തു. സിറ്റിയുടെ പരിശീലകനായ പെപ് ഗ്വാര്ഡിയോളക്ക് ആണെല് ടുഷലിന് മുന്നില് നല്ല റെക്കോര്ഡുമല്ല. അവസാനം രണ്ടു ടീമുകളും കളിച്ച മൂന്ന് മത്സരങ്ങളിലും ടൂഷലിന്റെ ചെല്സിക്കായിരുന്നു വിജയം. ഇന്ന് അതിനൊരു മാറ്റം ഉണ്ടാകണം എങ്കില് സിറ്റി അവരുടെ ഏറ്റവും മികച്ച ഫോമില് കളിക്കേണ്ടതുണ്ട്. ഇന്ന് വൈകിട്ട് 5 മണിക്കാണ് മത്സരം.